《一梧斋与竹士夜谈去后作》
清代·金逸

一帘细雨不成丝，挽婿镫前与论诗。家近不归如梦远，花寒未论识秋迟。

心灰久病拈针懒，眉讳新愁只镜知。约略听他双燕语，腰肢减瘦比来时。

作者简介：清江苏长洲人，字纤纤，一字仙仙。诸生陈基(竹士)妻。师事袁枚。工诗。诗人郭麟见其作品，以为得未曾有。二十五岁卒。有《瘦吟楼诗草》。